Jegyzőkönyv

Készült Révleányvár Község Önkormányzat Képviselő - Testületének 2026. július 31-én 11:00 órai kezdettel megtartott rendkívüli üléséről.
Az ülés helye: Polgármesteri Hivatal Révleányvár, Fő utca 40. Tanácsterem.
Jelen vannak: Deák Bertalan polgármester, Kovács József, Sohajda Gyula és Váradi László Rudolf képviselők
Igazoltan távol van: Nagy László képviselő
Tanácskozási joggal meghívottak: Dr. Szepesy Márk Zoltán jegyző
Deák Bertalan polgármester üdvözli a megjelenteket, a jelenléti ív alapján megállapítja, hogy az 5 testületi tagból 4 fő jelen van, az ülés határozatképes, azt megnyitja. Javasolja jegyzőkönyvvezetőnek elfogadni Fedor Juditot. 

Deák Bertalan polgármester az alábbi napirendet terjeszti a testület elé jóváhagyásra. Előtte elmondja, hogy a meghívóhoz képest vannak benne változások.

	Tárgy:
	Előadó:

	1. A szociális ellátásokról szóló 7/2021 (VIII.12.) önkormányzati rendelet módosítása
	Deák Bertalan
polgármester

	2. Egyebek
	


Napirend után: bejelentések, interpellációk
Más javaslat nem érkezett.
A Képviselő-testület jelen lévő tagja 4 igen szavazattal egyhangúlag, az alábbi napirendet fogadta el.
	Tárgy:
	Előadó:

	1.  A szociális ellátásokról szóló 7/2021 (VIII.12.) önkormányzati rendelet módosítása
	Deák Bertalan
polgármester

	2. Egyebek
	


A Képviselő-testület az 1. napirendi pont keretében A szociális ellátásokról szóló 7/2021 (VIII.12.) önkormányzati rendelet módosítását tárgyalja. (Az előterjesztés írásban elkészítve a jegyzőkönyvhöz csatolva.)
Deák Bertalan polgármester: Ismertette a rendelet tervezetet az alábbiak szerint:
Révleányvár Község Önkormányzata Képviselő-testületének 
/2026. (VII. 31.) önkormányzati rendelete
A szociális ellátásokról szóló 7/2021. (VIII. 12.) önkormányzati rendelet módosításáról
[1] Révleányvár Község Önkormányzat Képviselő-testülete a szociális biztonság megteremtése és megőrzése érdekében meghatározza Révleányvár településen, a pénzben és természetben nyújtható szociális ellátások helyi formáit, igénybevételük szabályait, valamint az ellátásokra való jogosultság feltételeit, érvényesítésének garanciáit, folyósításuk és ellenőrzésük szabályait.
[2] Révleányvár Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdés, 25. §.(3) bekezdés b) pontjában, 26. §-ában 32. § (1) bekezdés b.) pontjában, ugyanezen §. (3) bekezdésében, 45. § (1) és (3) bekezdéseiben, 48. § (4) bekezdésében, 58/B. § (2) bekezdésében és 132. §.(4) bekezdés g.) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13. § (1) bekezdés 8. pontjába meghatározott feladatkörében eljárva a következőket rendeli el:
1. § 
A szociális ellátásokról szóló 7/2021. (VIII. 12.) önkormányzati rendelet 5. § (2) bekezdése helyébe a következő rendelkezés lép:
„(2) A polgármester hatáskörébe tartozik a 8. § (1) bekezdése szerinti települési támogatás, a települési lakhatási támogatás, a települési temetési támogatás, köztemetés elrendelése, megtérítésre való kötelezés és a megtérítési kötelezettség alóli mentesítés.”
2. § 
A szociális ellátásokról szóló 7/2021. (VIII. 12.) önkormányzati rendelet (5) bekezdés a) pontja helyébe a következő rendelkezés lép:
„a) tanévkezdési támogatásként évente egy alkalommal 10000 forintig terjedő összegben. A támogatás összege az iskolakezdési támogatásról szóló 112/2026. (VII. 23.) Korm. rendelet jogosulti körébe nem tartozó Révleányváron lakóhellyel rendelkező gyermekek esetében 50000 forint.;”
3. § 
Ez a rendelet 2026. augusztus 1-jén lép hatályba, és 2026. augusztus 2-án hatályát veszti.
A Képviselő-testület jelen lévő tagja 4 igen szavazattal egyhangúlag, az alábbi rendeletet alkotta meg:
Révleányvár Község Önkormányzata Képviselő-testületének 
9/2026. (VII. 31.) önkormányzati rendelete
A szociális ellátásokról szóló 7/2021. (VIII. 12.) önkormányzati rendelet módosításáról
[1] Révleányvár Község Önkormányzat Képviselő-testülete a szociális biztonság megteremtése és megőrzése érdekében meghatározza Révleányvár településen, a pénzben és természetben nyújtható szociális ellátások helyi formáit, igénybevételük szabályait, valamint az ellátásokra való jogosultság feltételeit, érvényesítésének garanciáit, folyósításuk és ellenőrzésük szabályait.
[2] Révleányvár Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdés, 25. §.(3) bekezdés b) pontjában, 26. §-ában 32. § (1) bekezdés b.) pontjában, ugyanezen §. (3) bekezdésében, 45. § (1) és (3) bekezdéseiben, 48. § (4) bekezdésében, 58/B. § (2) bekezdésében és 132. §.(4) bekezdés g.) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13. § (1) bekezdés 8. pontjába meghatározott feladatkörében eljárva a következőket rendeli el:
1. § 
A szociális ellátásokról szóló 7/2021. (VIII. 12.) önkormányzati rendelet 5. § (2) bekezdése helyébe a következő rendelkezés lép:
„(2) A polgármester hatáskörébe tartozik a 8. § (1) bekezdése szerinti települési támogatás, a települési lakhatási támogatás, a települési temetési támogatás, köztemetés elrendelése, megtérítésre való kötelezés és a megtérítési kötelezettség alóli mentesítés.”
2. § 
A szociális ellátásokról szóló 7/2021. (VIII. 12.) önkormányzati rendelet (5) bekezdés a) pontja helyébe a következő rendelkezés lép:
„a) tanévkezdési támogatásként évente egy alkalommal 10000 forintig terjedő összegben. A támogatás összege az iskolakezdési támogatásról szóló 112/2026. (VII. 23.) Korm. rendelet jogosulti körébe nem tartozó Révleányváron lakóhellyel rendelkező gyermekek esetében 50000 forint.;”
3. § 
Ez a rendelet 2026. augusztus 1-jén lép hatályba, és 2026. augusztus 2-án hatályát veszti.

A Képviselő-testület a 2. napirendi pont keretében az egyebeket tárgyalja. 
Deák Bertalan polgármester: Tájékoztatta a Képviselő- testületet, hogy a MFP „Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” című pályázati felhívás keretében benyújtott ifjúsági ház felújítása pályázat elutasításra került. Igaz, hogy még nem érkezett róla semmi dokumentum, de a döntési lista már közzé van téve.
Kérte a Képviselő- testületet, hogy amilyen hamar csak lehet ismét üljenek össze, hogy döntsenek a beiskolázási támogatás további feltételeiről, folyamatáról.

Miután több bejelentés és indítvány nem volt, Deák Bertalan polgármester megköszönte a megjelentek részvételét, majd a nyílt ülést 11:15 órakor bezárta. 


Kmft.



Deák Bertalan							Dr. Szepesy Márk Zoltán
 polgármester								     jegyző

